একই জার্সির নম্বর দুই ক্রিকেটারের। চেন্নাই সুপার কিংসের ডোয়েন ব্র্যাভো ও মুম্বই ইন্ডিয়ান্সের কাইরন পোলার্ড একই নম্বরের জার্সি পরে খেলতে নেমেছিলেন প্রথম ম্যাচ। দুই ক্যারিবিয়ান ক্রিকেটারের জার্সির নম্বর এক হওয়ার কারণ কী? চেন্নাই সুপার কিংস ও মুম্বই ইন্ডিয়ান্স ম্যাচের শেষে সেই রহস্য ফাঁস করেন ধোনির দলের ব্র্যাভোই। 
মুম্বই ইন্ডিয়ান্সের বিরুদ্ধে প্রায় হারের মুখ থেকে ম্যাচ বের করে এনেছিলেন ব্র্যাভো।

এই বিষয়ে অন্যান্য খবর

তিনিই এখন কেকেআর-এর অরণ্যদেব! ব্যাটে বলে টপকে গেলেন তারকাদেরও


সেই ব্র্যাভোই খেলার শেষে আসল কারণটা তুলে ধরেন সবার সামনে। সেই কারণ বেশ উল্লেখযোগ্যও বটে। ঘটনা হল, প্রথম খেলোয়াড় হিসেবে ৪০০ টি ২০ ম্যাচ খেলেছেন পোলার্ড। আর প্রথম বোলার হিসেবে ব্র্যাভো টি টোয়েন্টিতে ৪০০ উইকেট পেয়েছেন। এই কৃতিত্ব তুলে ধরার জন্যই দুই ক্যারিবিয়ান ক্রিকেটার ৪০০ নম্বর জার্সি পরে সেদিন মাঠে নেমেছিলেন। দুই তারকা ক্রিকেটারের মধ্যে আগে থেকেই এই বিষয়ে কথাবার্তা হয়েছিল।
আইপিএলের প্রথম ম্যাচে যদি তাঁরা খেলেন, তাহলে অন্যরকম কিছু করে দেখাবেন বলে আগেই স্থির করে রেখেছিলেন। সেই মতোই দুই ক্রিকেটার ৪০০ নম্বর জার্সি পরে খেলেন সেই ম্যাচ। কোনও ফ্র্যাঞ্চাইজিই আপত্তি জানায়নি। ওই একটি ম্যাচেই অবশ্য তাঁরা একই নম্বরের জার্সি পরে খেলেন। টুর্নামেন্টের বাকি ম্যাচগুলিতে যে যাঁর নম্বরের জার্সি পরে নামবেন।